Dvorana Generalne skupštine Ujedinjenih nacija
**Generalna skupština Ujedinjenih nacija** (UNGS) je jedna od pet glavnih organa Ujedinjenih nacija. Čine je sve zemlje članice Ujedinjenih nacija i sastaju se na redovnim godišnjim zasedanjima koje saziva predsednik izabran od većine predstavnika. 

Kao jedino telo UN-a u kome sve zemlje članice imaju predstavnike, Skupština služi kao forum članicama na kojima raspravljaju o pitanjima međunarodnog prava i donose odluke o daljem funkcionisanju organizacije.

Organizacija
------------

Redovno godišnje zasedanje Generalne skupštine obično počinje trećeg utorka u septembru i završava se sredinom decembra, sa izborom predsednika Generalne skupštine na početku svakog zasedanja. Opšte zasedanje počinje kada kada se sve članice pojave na zasedanju u roku od 6 dana. Tradicionalno, Generalni sekretar se prvi obraća skupštini, a zatim i predsednik skupštine i brazilski predstavnik. Prvo zasedanje je održano 10. januara 1946. u Središnjoj dvorani Vensminsterske palate u Londonu kojoj je prisustvovalo 51 zemlja. 

Za izglasavanje na Generalnoj skupštini o važnim pitanjima – rasprave o miru i bezbednosti; reizbor članova organa; pristupanje, suspenzija, i isključenje članica; budžetska pitanja – potrebna je dvotrećinska većina prisutnih članica na zasedanju. Ostala pitanja se izglasavaju prostom većinom. Svaka članica ima po jedan glas. Osim izglasavanja novog budžeta, između ostalog i nivo poreza za članice, skupštinske rezolucije nisu obavezujuće za članice. Skupština daje preporuke po bilo kom pitanju koje se tiče UN, osim po pitanjima mira i bezbednosti koje su u nadležnosti Saveta bezbednosti. Sistem jedna zemlja, jedan glas teoretski omogućava zemljama koje čine 8% svetske populacije da izglasaju rezoluciju sa dvotrećinskom većinom.

Tokom 1980ih, Skupština je postala mesto dijaloga na relaciji Sever-Jug - rasprave po pitanjima odnosa između industrijskih zemalja i zemalja u razvoju. Ova pitanja su postala značajna zbog ubrzanog rasta i promene sastava članstva UN. Tokom 1945, Ujedinjene nacije su imale 51 člana. Sada ima 191, od kojih više od dve trećine čine zemlje u razvoju. Zbog njihove brojnosti, zemlje u razvoju su često u mogućnosti da određuju teme dnevnog reda zasedanja (preko koordnisanih grupa kao što je G77), karakter rasprava, i konačne odluke. Za mnoge zemlje u razvoju, UN predstavlja izvor njihovog diplomatskog uticaja i mesto za izgradnju međunarodnih odnosa.

Specijalna zasedanja
--------------------

Specijalno zasedanje može biti sazvano na zahtev Saveta bezbednosti Ujedinjenih nacija, većine članica UN, ili ako je većina zabrinuta zbog politike jedne od članica. Specijalno zasedanje je održano u oktobru 1995. kako bi se obeležila 50. godušnjica UN. Drugo specijalno zasedanje je održano u septembru 2000. godine kako bi se proslavio ulazak u novi milenijum; na njemu su u prvi plan istaknuti *Milenijumski ciljevi razvoja*. Sledeće specijalno zasedanje (Svetski samit 2005) je održano septembra 2005 kako bi se obeležila 60. godišnjica UN; na njemu je procenjen napredak vezan za Milenijumske ciljeve razvoja, i raspravljano o predlogu Kofija Anana vezan za reformu UN, pod nazivom *U većoj slobodi*.

Skupština može preduzeti mere za očuvanje međunarodnog mira ako Savet bezbednosti nije u mogućnosti, obično zbog neslaganja stalnih članica. Rezolucija „Ujedinjenje za mir", usvojena 1950, ovlašćuje Skupštinu da sazove hitna specijalna zasedanja kako bi se usvojile opšte mere delovanja – uključujući i upotrebu oružanih snaga - u slučaju prekida mirovnih sporazuma. Dve trećine članica mora odobriti usvajanje ovakvih preporuka. Hitna specijalna zasedanja pod ovakvim okolnostima su održana u deset navrata. Dva najskorija, u 1982. i 1997. godini, obe sazvane kao odgovor na ratne opreacije Izraela. Na devetom je razmatrana situacija u okupiranim arapskim teritorijama posle proširenja Izraela na Golansku visoravan. Deseto zasedanje je sazvano zbog okupacije Istočnog jerusalima i bavilo se pitanjima Palestinskih teritorija.

Na prvom specijalnom zasedanju Generalne skupštine 1947, Osvaldo Aranha, predstavnik brazilske delegacije u UN-u, započeo je tradiciju koja se sačuvala do danas na kome je prvi govornik na ovom značajnom međunarodnom forumu uvek iz Brazila.

Reforma Generalne skupštine
---------------------------

*Glavni članak: Reforma Ujedinjenih nacija*
Dana 21. marta 2005, Generalni sekretar Kofi Anan predstavio je izveštaj, *U većoj slobodi*, na kome se kritikuje Generalna skupština zbog tolikog fokusiranja na dobijanje konsenzusa da je usvajala već zastarele rezolucije. Takođe je kritikovao skupštinu zbog predstavljanja propširnog i prevoše opšteg dnevnog reda, umesto da se fokusira na „glavna pitanja dana, kao što je međunarodna migracija i dugo raspravljanu, sveobuhvatnu rezoluciju o terorizmu". Anan je preporučio izmene dnevnog reda generalne skupštine, strukture komiteta, i procedura; jačanje uloge i autoriteta predsednika; jačanje civilnog društva; i uspostavljanje mehanizma za preispitivanje odluka komiteta. Anan je podsetio članice UN-a na njihovu odgovornost za izvršenje reformi, ako žele da ostvare napredak ka većoj efikasnosti UN.

Vidi još
--------

* Spisak ambasadora pri Ujedinjenim nacijama
* Ujedinjene nacije
* Sistem Ujedinjenih nacija
	+ Savet bezbednosti Ujedinjenih nacija
	+ Ekonomski i socijalni savet Ujedinjenih nacija
	+ Savet starateljstva Ujedinjenih nacija
	+ Sekretarijat Ujedinjenih nacija
	+ Međunarodni sud pravde

Eksterni linkovi
----------------

***Generalna skupština Ujedinjenih naroda*** na Wikimedijinoj ostavi

* Generalna skupština Ujedinjenih nacija
* Ujedinjene nacije

| * p
* r
* u
Ujedinjene nacije |
| --- |
| 
* Antonio Guteres, Generalni sekretar
* Amina J. Mohamed, Zamjenik generalnog sekretara
* Piter Tomson, Predsjednik Generalne skupštine

 |
| Sistem | 

|  |  |
| --- | --- |
| Povelja | 
* Preambula

 |
| Glavni organi | 
* Generalna skupština
	+ Predsjednik
* Savjet bezbjednosti
	+ Članovi
* Ekonomski i socijalni savjet
* Sekretarijat
	+ Generalni sekretar
	+ Zamjenik generalnog sekretara
	+ Generalni podsekretar
* Međunarodni sud pravde
	+ Statut
* Starateljski savjet

 |
| Programi ispecijalizovane agencije | 
* FAO
* ICAO
* IFAD
* ILO
* IMO
* ITC
* IPCC
* IAEA
* UNIDO
* ITU
* UNAIDS
* SCSL
* UNCTAD
* UNCITRAL
* UNCDF
* UNDAF
* UNDG
* UNDP
* UNDPI
* UNEP
	+ OzonAction
	+ GRID-Arendal
* UNESCO
* UNFIP
* UNFPA
* UN HABITAT
* OHCHR
* UNHCR
* UNHRC
* UNICEF
* UNICRI
* UNIDIR
* UNITAR
* UN-Oceans
* UNODC
* UNOPS
* UNOSAT
* UNRISD
* UNRWA
* UNU
	+ UNU-OP
	+ UNU-CRIS
* UNV
* UN Women
* UNWTO
* UPU
* WFP
* WHO
* WIPO
* WMO

 |
| Glavne kancelarije | 
* Njujork (sjedište)
* Ženeva
	+ Palata Nacija
* Najrobi
* Beč
* Organizacije OUN prema lokaciji

 |

 |
| Članice / Posmatrači | 
* Pune članice
* Članice osnivači
	+ Stalne članice SB OUN
* Posmatrači
	+ Evropska unija

 |
| Istorija | 
* Društvo naroda
* Četiri policajca
* Deklaracija Organizacije ujedinjenih nacija
* Mirovne misije
	+ istorija
	+ vremenske linija
* Proširenje

 |
| Rezolucije | 
* Veta Savjeta bezbjednosti
* Generalna skupština
	+ 66.
	+ 67.
* Savjet bezbjednosti
	+ Kipar
	+ Iran
	+ Iraku
	+ Izrael
	+ Liban
	+ Nagorno-Karabah
	+ Kosovo i Metohija
	+ Sjeverna Koreja
	+ Palestina
	+ Sirija
	+ Zapadna Sahara

 |
| Izbori | 
* Generalni sekretar (2006
* 2016)
* Međunarodni sud pravde 2011.
* Predsjednik Generalne skupštine (2012
* 2016)
* Savjet bezbjednosti (2015
* 2016)

 |
| Povezano | 
* Bretonvudski sporazum
* Organizacija Sveobuhvatnog sporazuma zabrane nukleranih proba
* *Djelujući kao jedan*
* Zastava
	+ Zastava časti
* Inicijativa četiri nacije
* Globalni dogovor
* ICC
* Međunarodni praznici
* Propusnica
* Vojno-štabni odbor
* Službeni jezici
* Organizacija za zabranu hemijskog oružja
* Mirotvorstvo
* Serije sporazuma
* Dan OUN
* Univerzalna deklaracija o ljudskim pravima
* Milenijumski ciljevi razvoja
* Ciljevi održivog razvoja
* Veto u Savjetu bezbjednosti
* Reforma OUN
* Umjetnička zbirka OUN
* Memorijalno groblje OUN

 |
| Ostalo | 
* Prikaz
* Televizijske serije OUN (1964–1966)
* U popularnoj kulturi

 |